ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL


H O T Ă R Â R E
- privind participarea Orașului Boldești-Scăeni la proiectul „Comunitatea - Inovare - Dezvoltare - Resurse Energetice Sustenabile I.D. – R.E.S. 1”

Având în vedere: 
- referatul de aprobare înregistrat sub nr.22380/4.12.2023, prin care primarul oraşului propune aprobarea participării orașului Boldești-Scăeni la proiectul „Comunitatea -Inovare -Dezvoltare -Resurse Energetice Sustenabile I.D. – R.E.S. 1”;
- rapoartele de specialitate întocmite de compartimentele de resort, înregistrate sub nr.22381/4.12.223;
- Ordinul nr. 1431/01.11.2023 pentru aprobarea Ghidului solicitantului - Condiții specifice de accesare a finanțării din Fondul pentru modernizare - Sprijinirea investițiilor în noi capacități de producere a energiei electrice produsă din surse regenerabile pentru autoconsum pentru entități publice.
- avizul secretarului general al oraşului Boldeşti-Scăeni, înregistrat sub nr.22388/4.12.2023;
- avizul comisiei de specialitate nr. 1 – dezvoltarea economico-socială şi de mediu, cooperarea interinstituţională pe plan intern şi extern;
În temeiul prevederilor art. 129 alin.(1) lit. e) și alin. (9) lit. c), art.139 alin. (3) lit. f)  și art.196 alin.(1) lit. a) din O.U.G. nr. 57/2019 privind Codul Administrativ, cu modificările şi completările ulterioare,

	Consiliul Local al oraşului Boldeşti-Scăeni întrunit în şedinţa publică extraordinară de îndată, astăzi 04.12.2023, adoptă prezenta hotărâre:

[bookmark: _Hlk125973328]Art.1 Se aprobă participarea orașului Boldești-Scăeni, în parteneriat cu județul Prahova și alte unități administrativ-teritoriale din cadrul județului Prahova, la depunerea și implementarea proiectului participarea Orașului Boldești-Scăeni la proiectul „Comunitatea - Inovare - Dezvoltare - Resurse Energetice Sustenabile I.D. – R.E.S. 1”, finanțat din Fondul pentru Modernizare, Programul-cheie 1: Surse regenerabile de energie și stocarea energiei.	
Art.2 Se aprobă încheierea Acordului de parteneriat prevăzut în anexa care face parte integrantă din prezenta hotărâre. 
Art.3 Se deleagă domnul primar Bucuroiu Constantin să semneze,  în numele și pe seama orașului Boldești-Scăeni, Acordul de parteneriat prevăzut la art. 2.
	Art.4. (1) Prezenta hotărâre se comunică pentru ducere la îndeplinire, către Serviciul urbanism, amenajarea teritoriului, programe, achiziţii publice, proiecte, cadastru, control comercial şi transport local, Serviciul buget, finanţe, contabilitate, impozite şi taxe, resurse umane şi salarizare și Serviciul patrimoniu local şi monitorizare servicii publice şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.
	 (2) Serviciul urbanism, amenajarea teritoriului, programe, achiziţii publice, proiecte, cadastru, control comercial şi transport local asigură comunicarea prezentei hotărâri către Consiliului Judeţean Prahova.
Art.5. Prezenta hotărâre se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.

